open-index/open-wikipedia-markdown huggingface dataset:
Ghana 1979 vɔɔtʋg

**Ghana 1979 vɔɔtʋg la** da bɛnɛ yʋʋm tusir, kɔbiswai nɛ pisyɔpɔi nɛ awai nwadis ayuobʋ la dabpiinɛ anii daar (18 June 1979), ka ba da lɛn vɔɔt zuraannam la yaas yʋʋm tusir, kɔbiwai nɛ pisyɔpɔi nɛ awai nwadis ayɔpɔi la daba awai daar (9 July 1979). Ba da lɛm maligim vɔɔt zuraan vɔɔt lanɛ ka di nyaaŋ ka Hilla Limann onɛ da bɛ People's National Party la di. O da paam vɔɔt pisyuobʋ nɛ ayi kɔbiga pʋʋgin (62%) vɔɔt la wʋsa pʋʋgin vɔɔtkanɛ da paasi ayi la ni ka o PNP da di kʋgʋs pisyɔpɔi nɛ yinne (71) yi wadmaannib kʋgʋs kɔbiga nɛ pisnaasi pʋʋgin (140). Gbaʋŋ zamis yinne yɛl ye, vɔɔt la da maalnɛ ka di an nyain nwɛnɛ ninsaali na nyaŋ siem ka daʋŋ baa biela kaasigɛ.dɔlisid zielis banɛ bɛ vɔɔtʋg pʋʋgin. Ka banɛ da li la yi paalʋ na siak ye ban sid liya. Nidib nwɛnɛ miliyɔŋa anu nɛ tusa pisyɔpɔi (5, 070,000) yʋda da bɛ vɔɔtʋg gbaʋŋ la ni.

Electoral Commissioner vɔɔtʋg la saŋa da anɛ Joseph Kingsley-Nyinah, onɛ da an Appeal Court Piyam ka Supreme Military Council (SMC) da gaŋ o. Laanɛ ban da yis SMC yʋʋm tusir, kɔbiswai nɛ pisyɔpɔi nɛ awai nwadisa ayuobʋ daba anaasi daar (4 June 1979) la, Armed Forces Revolutionary Council dinɛ da die kpɛŋ la da bas suor ka ba maal vɔɔtʋg bakɔi ayi nyaaŋ.

## Vɔɔt nyaaŋ
**Zuraan**

**Wadmaan**

## Kʋgʋs banɛ ka regionnam da di

## Gbanvɛɛnsa
Ghana 1992 Zuraan vɔɔtʋg

**Ghana 1992 Zuraannam vɔɔtʋg la** da bɛnɛ yʋʋm tusir, kɔbiswai nɛ piswai nɛ ayin wadis piinɛ yinne la daba atan daar (3 November 1992). Vɔɔt kaŋa da an yiiga daa din yi ban da maal yʋʋm tusir, kɔbiswai nɛ pisyɔpɔi nɛ awai (1979) ni la, ka an vɔɔtkanɛ paasi anaasi maali ala buudi teŋ la paami asʋo-m-mɛŋ yʋʋm tusir, kɔbiswai nɛ pisnu nɛ ayɔpɔi la ni (1957).

Jerry Rawlings, onɛ da an zuraan din yi yʋʋm tusir, kɔbiswai nɛ pisnii nɛ yinne (1981) coup la, da siak ye naadɔɔg kɔnɔb kɔnɔb tʋne bɛ Ghana yʋʋm la pinilʋgin. Rawlings da zien Progressive Alliance naadɔɔg nɔba zugʋ nya dinɛ ka o mɛŋ naadɔɔg, National Democratic Congress da paas, ka di nɛ vɔɔt pisnu nɛ anii duali anaasi kɔbiga pʋʋgin (58.4%) ka di paam on na di ka ba pʋ maligim vɔɔt yaasa. Banɛ da yina vɔɔt da anɛ nidib pisnu duali ayi kɔbiga pʋʋgin (50.2%).

Naadɔɔg banɛ kpɛlim la da zɛrig Rawlings nɛ o nidib la ye ba fan vɔɔt lanɛ, ka zu vɔɔt dakanam ka lɛn tias vɔɔt kanl yaas. Nɛ wala wʋsa, international observers da yɛl ye vɔɔt la anɛ nyain ka daʋŋ kaasigɛ

## Vɔɔt nyaaŋ

## Gbanvɛɛnsa
Ghana 1996 vɔɔtʋg

**Ghana 1996 vɔɔtʋg la** da bɛnɛ yʋʋm tusir, kɔbiswai nɛ piswai nɛ ayuobʋ la ni (7 December 1996). Zuraannam vɔɔtʋgin la, ba da lɛn vɔɔt onɛ da dɛŋim an zuraan la, Jerry Rawlings onɛ bɛ Maasim tiig Naadɔɔg, National Democratic Congress (NDC) vɔɔt yimmʋ ni, ka o di ka bas John Kufuor onɛ bɛ Great Alliance (ka Kufuor da gaad Wabʋg naadɔɔg, New Patriotic Party tuon), o da paam vɔɔt pisnu nɛ ayɔpɔi kɔbiga pʋʋgin (57%). Maasim Tiig Naadɔɔg la, NDC da di kʋgʋs bɛdigʋ, ba da di kʋgʋs kʋgʋs kɔbiga nɛ pistan nɛ atan (133) yi kʋgʋs kɔbisyi (200 seats) pʋʋgin. 

## Vɔɔt la da naae siem
**Zuraan**

**Wadmaan**

## Gbanvɛɛnsa
Ghana 2000 vɔɔtʋg

**Ghana 2000 wʋsa vɔɔtʋg la** da bɛnɛ yʋʋm tusa ayi nwadis piinɛ ayi daba ayɔpɔi daar (7 December 2000), ka ba da lɛn maligim vɔɔt zuraan vɔɔtʋg la yaas nwadis piinɛ ayi la dabpisi nɛ anii daar, 28 December. 

Zugdaan vɔɔtʋg la nii, John Kufuor onɛ bɛ wabʋg Naadɔɔg la, New Patriotic Party (NPP) da bɛ tuon nɛ vɔɔt pisnaasi nɛ anii kɔbiga pʋʋgio (48 percent) yi vɔɔt la wʋsa pʋʋgin. Zugdaan nyaadɔl John Atta Mills onɛ da bɛ Maasim Tiig Naadɔɔg la, National Democratic Congress (NDC) da paasi ayi, nɛ vɔɔt pisnaasi nɛ anaasi kɔbiga pʋʋgin (44 percent). Ban da lɛn vɔɔt vɔɔtkanɛ paasi ayi la Kufuor da diya ka basi Atta-Mills. O da paam vɔɔt pisnu nɛ ayɔpɔi kɔbiga pʋʋgin (57 percent) yi vɔɔt la wʋsa pʋʋgin. Wabʋg Naadɔɔg la, NPP da lɛn di kʋgʋs bɛdegʋ di wadmaannib kʋgʋs la bɛdegʋ vɔɔtkan ni, ka da guoe yʋma anii banɛ ka maasim tiig naadɔɔg, NDC zini kʋg la zug. Nɛ wala wʋsa, ban da mɔr kʋgʋs piswai nɛ wai (99) yi kʋgʋs kɔbisyi (200 seats) pʋʋgin la, di da pasig kʋgʋsa ayi nɛ ban na zuoe gaad naadɔbama la.

Vɔɔtʋg la da naaeya nyain nɛ sumbʋgʋsʋm ka kpɛŋ yi naadɔɔg yinne lɛb yinne ka daʋŋ baa biela kae dɔlisid vɔɔtʋgin teŋ la pinilʋg sa paae sankan win.

## Vɔɔt nyaaŋ
**Zugdaan**

**Wadmaannib**

## Gbanvɛɛnsa
Ghana 2004 vɔɔtʋg

**Ghana 2004 vɔɔtʋg la** da bɛnɛ yʋʋm tusa ayi nɛ anaasi nwadis piinɛ ayi la daba ayɔpɔi daar (7 December 2004). Zuraan vɔɔtʋg la ni, John Kufuor onɛ bɛ Wabʋg Naadɔɔg la, New Patriotic Party (NPP), da diya ka bas John Atta-Mills onɛ da bɛ Maasim tiig Naadɔɔg la, National Democratic Congress nɛ vɔɔt pisnu nɛ ayi kɔbiga pʋʋgin (52 percent) yi vɔɔt la wʋsa pʋʋgin yiiga vɔɔt la ni ka amaligim vɔɔt lɛn kaasigɛ. Wadmaannib vɔɔtʋg la ni, Wabʋg naadɔɔg la, NPP wda di kʋgʋs kɔbiga nɛ pisi nɛ anii (128 seats) yi kʋgus kɔbisyi nɛ pistan (230-seat) pʋʋgin, ka zuoe gaad naadɔbanɛ kpɛlim la wadmaannib yin.

## Zuraannam vɔɔtʋg
Naanyaadib da anɛ ba anaasi;

George Aggudey (Convention People's Party)

John Kufuor (New Patriotic Party) - incumbent

John Atta Mills (National Democratic Congress)

Edward Mahama (Grand Coalition, an alliance of the People's National Convention, Every Ghanaian Living Everywhere, and Great Consolidated Popular Party)

## Vɔɔt nyaaŋ
**Zuraan**

**Wadmaan**

## Gbanvɛɛnsa
Ghana Da'a Diib Pin'ilʋg

## Labakʋda kati waae daa diib yɛla [[Ghana|Ghana]]
**Daa diib da pinili ti Ghana kpɛla** yiiganɛ saŋkanɛ ka naasaa nam banɛ da ken yiiga na la da paae na la. Tɛmis bɛdigu n bɛ ti ninsabilis teŋ Africa kpɛla siem la, linɛ ka ba da mɔri maan kuosʋg nɛ daab da anɛ tiasʋg linɛ ka da buon ye barter system la.Nidib da mɔri laadii tiasid taaba dɔl nɛ laad la an siem nɛ fʋn tʋm siem ka li nar nɛ linɛ summɛf. Tiasʋg linɛ aan ba daa diib la da yuun ken sʋŋa la, nidib da yuun ti kena mɔr ligpiela daad ka kuosid lin ka ba da buonɛ li "cedie" la. Lin nyaaŋi la ka ti Ghana dim da yuun kpɛn kena buonɛ li ye ti Ghana cedi la.

## Daabɛda nam
Ankara daa linɛ buon ye Mall la kpɛlimi ti Ghana daatitaar Ghana sʋʋlʋm wʋsa. Mall la, da pinili tʋʋma nɛ yʋʋma 2008 la ni Li da yɔɔgi ye li sʋŋ Ghana daa diib tuon ken. Daa la bɛnɛ Ankara Spintex n lɛb Tema Motorway Suor la baba. Daatitaada banɛ mɛn bɛ anɛ Melcom. Melcom daa la da yɔɔgnɛ yʋʋma 1989 la ni ka li yiiga daa la da yɔɔgnɛ bɛ Ankara tensʋg yʋʋma1991 la ni. Li mɔr luas kɔnɔb-kɔnɔb Ghana sʋʋlʋm la wʋsa nɛ li daatitaar linɛ bɛ Ghana; Melcom Plus linɛ bɛ Kaneshie la, li paal bɛdim na an wʋʋ 90,000 yɛli.

## Daas banɛ bɛ kpikpɛmɛs
Ghana kpɛla ti mɔri sʋʋlʋm nam linɛ ka ba buon ye region nam la bam piina ayuobʋ ka ba wʋsa yinne mɔri li temputitaar. Sʋʋlʋm wʋsa mɛ mɔri li daatitaar linɛ bɛ sʋʋlʋm la ni linɛ ka ba kuosid ka daad, ka laad ligidi n bɛ teŋnɔɔr tis teŋkpiʋŋ dim banɛ bɛ sʋʋlʋm kan ni.

## Tempubɛda banɛ ka ti mɔr la sieba anɛ
•           Kotokoraba Daa linɛ bɛ Cape Coast - Central region

•           Daa linɛ bɛ Circle  Takoradi - Western region

•           Kejetia daa linɛ bɛ Kumasi - Ashanti region

•           Kantamanto Daa linɛ bɛ Accra - Greater Accra region

•           Makola Daa linɛ bɛ Accra - Greater Accra region

•           Kintampo Daa linɛ bɛ Kintampo - Brong-Ahafo region

•           Tamale Central Daa linɛ bɛ Tamale - Northern region

•           Kaneshie Daa linɛ bɛ Kaneshie - Greater Accra region

•           Bantama Daa linɛ bɛ Kumasi - Ashanti region

•           Tafo Daa linɛ bɛ Kumasi - Ashanti region

## Gbanvɛɛnsa
Ghana FA Cup

**Ghana FA Cup**, dinɛ yʋʋri yʋʋn an MTN FA Cup ban yɔɔd sam la zug, ka an top knockout tournament tis Ghanaian association football.

Ban nwɛɛd si'el anɛ kilabnami nwɛɛd Premier League, Division One League, Ghana Division Two League, Ghana Division Three League nɛ GAFCOA. Yiiga G.F.A. Cup nyaab la da bɛnɛ siizin yʋʋm tusir, kɔbiswai nɛ pisnu nɛ ayɔpɔi la ni (1957) paae yʋʋm tusir, kɔbiswai nɛ pisnu nɛ anii la ni (1958), ka da bas fal nwɛnɛ yʋma anii din da yi yʋʋm tusa ayi nɛ ayi la ni (2002) paae yʋʋm tusa ayi nɛ piiga la ni (2010). Hearts of Oak an kilab kanɛ nyaŋi gaadi o taaba la wʋsaka di kap la nɔɔr piiga (10 occasion), ka Asante Koko banɛ di nɔɔra awai la tiaal. Yʋʋm tusa ayi nɛ piinɛ ayuobʋ la ni (2016), Bechem United da di Okwawu United 2–1 yʋʋm tusa ayi nɛ piinɛ ayuobʋ (2016) final la ni.

Team kanɛ mɔr kap la nananna anɛ Accra Hearts of Oak, ban da di Ashanti Gold 8–7 penalties ni, ban da nwɛ ka sɔ pʋ di o tiraana 2021 FA Cup Final ni la. 

## Banɛ di yʋʋmbanɛ gaad la
 

## Kilab banɛ dit bɛdegʋ

## Gbanvɛɛnsa
Ghana Insurance College

**Ghana Insurance College** anɛ zamis koligi  bɛ Accra, Ghana nwa. Sakur la daa pinili nɛ  insurance laasʋg nam anaasi, li an National Insurance Commission (NIC), Ghana Insurers Association (GIA), Ghana Insurance Brokers Association (GIBA) nɛ Insurance Institute Ghana nwa (IIG). Sakur la gbanar daa anɛ ye zamis ka paan  insurers.

## Gbanvɛɛnsa
Ghana National Association of Teacher

Edit**Ghana paannim nɔyinne laasʋg** la anɛ Ghana kpikpinnib laasʋg ziiel tis sukur nɛ koligi paannim Ghana nwa ni.Laasʋg la, da pinili yʋʋm tusir nɛ kɔbiswai nɛ pisyuobu nɛ ayi bɛ nwadis ayɔpɔi la ni, li dabisir piinɛ anaasi la daar. Paannim la, nɛ da pinil di la, banɛ da an kpikpinnib laasʋg la nidkʋda la paam da pʋ bɔɔd ye, ba lɛm laamnɛ Ghana kpikpinnib laasʋg la ni. Ghana gɔmna zugdaan da bas suor tis ye, laasʋg an asoum-mɛŋ laasʋg ka ka kpikpinnib laasʋgɔ. Laasʋg la da pinili nɛ nidib tusa pisinɛ anaasi nɛ kɔbisatan nɛ pisnii nɛ anaasi. Laasʋg la da nɔbig hali, ka nidib la paasid an194,000, li yit yʋʋm tusa ayi nɛ piinɛ ayi ni. Ka nidib la mɛ lɛm sie an178,000, li yit yʋʋm tusa ayi nɛ piinɛ anii la ni.

## Gbaʋvɛɛnsa
Ghana National Association of Teachers (GNAT)

Edit**Ghana National Association of Teachers (GNAT)** anɛ Ghana pa'annib laasʋg ziel tis sakur nɛ koligi paannib Ghana nwa' ni. Laasʋg la, da pinili yʋʋm tusir, kɔbiswai nɛ pisyuobʋ nɛ ayi' nwadis ayɔpɔi la dabpiinɛ anaasi daar. Paannib la, nɛ da pinili di la, banɛ da an kpikpinib laasʋg la nidkʋda la pamm da pʋ bɔɔd ye, ba lɛm laamnɛ Ghana kpikpinnib laasʋg la ni. Ghana gɔmma zugdaan da bas suor tis ye, laasʋg la an asʋ'ʋ-m-mɛŋ laasʋg ka ka kpikpinnib laasʋgɔ. Laasʋg la da pinili nɛ nidib tusa pisi nɛ anaasi nɛ kɔbisatan nɛ pisnii nɛ anaasi. Laasʋg la da nɔbig hali, ka nidib la paasi an 194,000, lin yit yʋʋm tusa ayi' nɛ piig nɛ ayi' ni. Ka nidib la mɛ lɛn sie an 178,000, lin yit yʋʋma tusa ayi' nɛ piig nɛ anii la ni.

## Gbaʋvɛɛnsa
Ghana Police Service

**Ghana police service**  anɛ Gɔmina lɔgir kanɛ gɔsid Ghana wada nar ye Li tʋm siem-siem. Interior ministry anɛ lɔg tita'aar kanɛ gɔsid  Gaana police service yɛlla kɛn siem ka nu'asid nidb nwɛnɛ kɔbis pistan' kɔnɔb – kɔnɔnb linɛ an kɔbis yuobu nɛ pisnu nɛ yinnɛ bɛ ba tʋʋma zi'insin gilig Gaana teŋgbaʋŋ la.

Ghana police service tʋmnɛ bɛ zi'ins gʋn-gun piinɛ ayi' ka piiga gɔdid sɔ'ɔlim piiga la bɛ Gaana teŋgbaʋŋ la. Ayinnɛ gɔsidi Atɛʋk ku'om la kpi'e Tema sɔ'ɔlim, ka sieba gɔsid Zidiga suoya nɛ Habɔ nɛ Maritan police unit banɛ gɔsidi ti kpaam zi'ins banɛ bɛ ku'om nɔɔrin la. 

Gaana pɔlis service Zugraan la yʋ'ʋri an George Akuffo Dampare. Sɔ'ɔlim nam la wusa mɔri ba zugraanam banɛ gɔsid tumbanɛ nar ye Li tʋm bɛ sɔ'ɔlimnam gʋn-gʋn la ni. 

Sɔ'ɔlim piiga zugraanam la wʋsa mɔri ba nya'andɔlib banɛ sʋŋir ka tʋʋma kɛn titua.

Nya'andɔlib banɛ wʋsa anɛ ba sʋŋ ba zugraanam lanɛ ba tʋm-tʋm taaba ka pɔlis tuuma kɛŋ Titua.

## Inspector General of Police
Onɛ an  Ghana Police Service nam la kpɛɛm nannana anɛ nspector General of Police (IGP) Christian Tetteh Yohunu.

## Ghana Police kpɛmnam tʋʋnb

* Inspector General of Police
* Deputy Inspector General
* Commissioner
* Deputy Commissioner
* Assistant Commissioner
* Chief Superintendent
* Superintendent
* Deputy Superintendent
* Assistant Superintendent
* Chief Inspector
* Inspector
* Sergeant
* Corporal
* Lance Corporal
* Constable

## Gbanvɛɛnsa
Ghana Institute of Linguistics, Literacy and Bible Translation (GILLBT)

**Ghana Institute of Linguistics, Literacy and Bible Translation** (GILLBT) anɛ laaskanɛ gɔsid kariŋ, sɔbʋg, gbaʋŋ zamisʋg nɛ buudbanɛ pɔɔd sʋʋlimnam la nɔbʋgir yɛla Ghana, ka lɛn lɛbigid Winaam Gbaʋŋ la ken buudi kɔnɔb kɔnɔb yaas.

## Labakʋda
GILLBT yinɛ tʋʋmkanɛ ka Wycliffe Bible Translators nid yinne, onɛ da pinili tʋm nɛ Institute of African Studies bɛ University of Ghana yʋʋm tusir kɔbiswai nɛ pisyuobʋ nɛ ayi la ni (1962). Yʋʋm 1980, ba da maal laaspaal ye dinɛ yʋʋri an Ghana Institute of Linguistics (GIL) ye di tʋm tʋgʋs tuon. Yʋʋm tusir kɔbiswai nɛ pisnii nɛ ayi la ni (1982), ba da tiaki di yʋʋri tis Ghana Institute of Linguistics, Literacy and Bible Translation (GILLBT).

## Laasʋg nam
GILLBT da keŋ tuon nɛ nɔɔryinne kanɛ ba di mɔr nɛ University of Ghana la, zinikanɛ an Institute of African Studies (IAS), nɛ Institute of Adult Education, bɛ Department of Linguistics la, nɛ Language Centre. Linguistic and anthropological vɛɛnsbanɛ ka GILLBT dim maal la,  IAS dimi ɛɛnti yisi di paalʋ. GILLBT mɛ paas laaskanɛ an Wycliffe Global Alliance.

## Ligidi nyɛɛb
GILLBT nyɛti di ligidi yitnɛ zinis kɔnɔb kɔnɔb, nwɛnɛ nimbanɛ tisid piini nɛ laasʋg nam kɔnɔb-kɔnɔb. Di mɛ lɛm paamid ligidi yit ban gɔsid saam gbɛɛnsa (guesthouses) dinɛ bɛ Accra nɛ Tamale la ka lɛn pirɛntit gbana.

## Tʋʋma
**Sɔb, karʋŋ nɛ gbaʋŋ zamisʋg yɛla**

GILLBT laas nɛ lʋgsieba tʋm Complementary Basic Education tʋʋma, dinɛ zamisid bibanɛ pʋ ken sakurɛ sɔb nɛ karʋŋ ba buudi pianad nwadisa awai.

**Pianad lɛbigir**

GILLBT anɛ laasʋgnami atan banɛ lɛbigid Winaam gbaʋŋ la Ghana kpɛla la yinne, paas nɛ Bible Society of Ghana nɛ International Bible Society. yaasa, GILLBT laas nɛ National Commission for Civic Education lɛbigid Ghana 1992 Wada gbaʋŋ la keŋ Ghana buudinam pistan (30), ka lɛn laas nɛ International Federation of Women Lawyers lɛbigid "Rights of Ghanaian Women" keŋ buudi banɛ pɔɔdnam ni.

## Gbanvɛɛnsa
Ghana Pʋ'ab

Saŋsian la ba da got pu'ab ka ba tʋʋm anɛ biis du'ab, zim kʋos nɛ ku'ob. Malʋŋ pʋʋgʋn, pu'ab du'am la da an nɛ wʋʋ ba yaanamɛ lɛb na. Faasi ka na'asaanam kena la bɛɛ na'asaanam saŋa la, ba da sakid pʋ'a babʋg diib di kas-kas anɛ kpa'anab la. Sʋol yɛla da kɛnɛ, ka sʋ'ʋlim banɛ ka dap sʋ'oe ba biis la, n gɔsidi ba pʋ'a yʋʋs la sʋŋa. Yuum piibanɛ gaad la ni, pʋ'abi nar ba tʋm siel la nɔbigidi hali. Ghana pu'ab kɔbiga pʋʋgʋn pisnaasi nɛ atan' yʋʋn tʋmnɛ. Pʋ'ab yʋʋn anɛ kpɛɛmnam bɛ tuon bɛɛ agɔl m bɛ politiks nɛ, tʋʋmanamɛn, kpikpinnib, nɛ tʋʋm banɛ kpɛlim wʋsa. Pʋ'abanɛ ka ba yʋ'ʋr yi politiks nɛ wʋʋ Joyce Bamford Addo (Speaker of the 5th session of the Parliament ) onɛ da an palimɛnt zin'iga anu saŋa la.

## Pʋabanɛ yʋda n dʋ hali

* Ama Ata Aidoo
* Sophia Akuffo
* Alice Annum
* Yaa Asantewaa
* Ayesha Harruna Attah

* Yaba Badoe
* Samira Bawumia
* Farida Bedwei
* Margaret Busby
* Mabel Dove Danquah
* Joyce Adwoa Akoh Dei
* Akua Sena Dansua
* Mabel Dove Danquah
* Abena Durowaa Mensah
* Angela Dwamena-Aboagye
* Yaa Gyasi

* Hannah Kudjoe
* Nana Oye Lithur
* Lesley Lokko
* Takyiwaa Manuh
* Rose Mensah-Kutin
* Sally Mugabe
* Samia Nkrumah
* Esther Afua Ocloo
* Theodosia Okoh
* Jane Naana Opoku-Agyemang
* Kate Quartey-Papafio
* Efua Sutherland
* Esi Sutherland-Addy
* Hanna Tetteh
* Dzodzi Tsikata
* Georgina Theodora Wood
aaba
Ghana School of Law (GSL)

**Ghana School of Law (GSL)** anɛ gbaʋŋ zamisʋg zinig Ghana kpɛla paan banɛ bɔɔd ye ba lieb Lɔyanam. Sakur kan maaa nar ye di paal nidib ka ba maal Professional Law Course (PLC) program nɛ Post-Call Law Course.

PLC bɛnɛ tis banɛ naae sakur ka mɔr LLB degree kasɛta gbana ka nyaŋi di yaan tɛɛskanɛ ka ba sɔbid ka kpɛnɛd sakurin la. Post-Call Law Course mɛ bɛnɛ tis Ghana dim nɛ banɛ ka Ghanadima ka di yaan common law jurisdictions ni dinɛ kae Ghana, ka lɛɛ tʋm wada tʋʋma nwɛnɛ Ghana. Sɔ yaa naae zamisbama, o daana mɔr suori na tʋm lɔyanam tʋʋma Ghana. Ghana School of Law da nam pʋ siniŋ yʋʋm tusir, kɔbiswai nɛ pisnu nɛ nii la (1958),lɔyanam banɛ bɛ Ghana wʋsa da kennɛ naasaateŋi zamisid, saŋa bɛdigʋ bɛɛ wʋsa ba ɛɛnti bɛnɛ Inns of Court bɛ England.

Dɔlisid dinɛ ka sɔ wʋsa mii, lɔyanam wʋsa banɛ keŋ lɔyanam sakur Ghana paasnɛ Ghana Bar Association.

## Ghana School of Law Labakʋda
Ghana da paam asʋo-m-mɛŋ yʋʋm tusir kɔbiswai nɛ pisnu nɛ yɔpɔi la (1957) nyaaŋ, ba da sɔns legal education yɛla, din nyaaŋ ka legal practitioner's Act, of 1958 da maal ka din nyɔɔd da an General Legal Council. Ba da tis Council la suor ye di gɔsid legal education yɛla Ghana. Onɛ da an yiiga African Chief Justice tis Ghana Sir Kobina Arku Korsah, da gaŋ Professor J.H. A Lang ye o an yiiga Director of Legal Education ye di gɔs Legal Education yɛla ka lɛn gɔs bʋmbanɛ ka ba na paal. Ghana School of Law sakur la mɛŋ bɛnɛ Makola bɛ Accra la. Ba da lɛm pinil sakur la lʋga kɔnɔb kɔnɔb sakuyanamin nwɛnɛ Kwame Nkrumah University of Science and Technology bɛ Kumasi, GIMPA kpie nɛ Legon. Ka nananna ka ba paas yinne UPSA. Her Ladyship Mrs Justice Georgina Theodora Woode, onɛ da an Chief Justice tis Republic of Ghana la da zuŋ Kumasi campus GSL la yʋʋm tusa ayi nɛ piiga nwadis piinɛ yinne la ni (November 2010).

## Gbanvɛɛnsa
Ghana Super Cup

**Ghana Super Cup** anɛ football nyaab kanɛ bɛ tis champion banɛ di Ghana Premier League nɛ banɛ di Ghanaian FA Cup la Ghana. Yiiga Ghana Super Cup competition da bɛnɛ yʋʋm tusir, kɔbiswai nɛ piswai nɛ ayuobʋ la ni (1996) paae yʋʋm tusir, kɔbiswai nɛ piswai nɛ ayɔpɔi (1997) siizin la ni, din nyaaŋ yʋma piinɛ atan (thirteen-year hiatus) ba pʋ nwɛ, din yi yʋʋm tusir, kɔbiswai nɛ piswai nɛ anii (1998) paae yʋʋm tusa ayi nɛ piiga (2010) siizin la ni. Accra Hearts of Oak nɛ Kumasi Asante Kotoko an kilabnama ayi banɛ nwɛ kap la din pinili paae zina.

Banɛ mɔr kap la nananna anɛ Accra Hearts of Oak, banɛ an champions 2020-21 Ghana Premier League la nɛ 2021 Ghanaian FA Cup la. 

## Banɛ di ya'an

## Banɛ bɛ agɔl

## Gbanvɛɛnsa
Ghana Union Movement

**Ghana Union Movement** la anɛ pɔlitis naadɔɔg linɛ bɛ Ghana. Li anɛ Christian Kwabena Andrews onɛ yɔɔg ka suoe Life Assembly Worship Center linɛ bɛ Ankara la da yɔɔgi li. Daakanɛ ka ba da zʋŋid naadɔɔg la, o da piana ziel ye on anɛ "Kwame Nkrumah paal" ka lɛn ye “Nkrumah siig la lɛn lɛbna yaas."Naadɔɔg la gbanasa nɛ ba yɛlkpana linɛ ka ba da mɔri yina la, Samia Nkrumah, onɛ an Kwame Nkrumah bipʋŋ la da piana kpɛmis ye ba gbanasa an sʋm pamm.

## Yʋʋma 2020 vɔt la yɛla
Andrews mɛ anɛ naanyaand yinne onɛ da zienɛ nyaa ti Ghana vɔt linɛ da maal yʋʋma 2020 la ni. O da sɔbi o gbaʋŋ la nɛ tisnɛ Sawaar nwadig la daba ayɔpɔi la yʋʋma 2020 la ni. On da gʋligi o yʋʋri naae la, o yʋʋr da tieli atan n bɛ vɔtʋg daka la ni. Andrew da gaŋnɛ Abu Grant Lukeman  ye o aan o nyaandɔl.

## <sup>Wadmaanib Vɔt la da keŋ siem</sup>

## '''Gɔmina nam vɔt la da keŋ siem'''

## Gbanvɛɛnsa
Ghana national football team

**Ghana national football team** bɛ tis Ghana dabi nwɛ'ɛdi tisid international bɔɔl nwɛ'ɛb. Ba pʋr team la yʋ'ʋr ye Black Stars kadi yinɛ nwadibil sabil kani bɛ Afrika ka bɛ Ghana flak la ni. Di anɛ Ghana Football Association la gʋri di, dinɛ bɛ bɔɔl nwɛ'ɛb lʋgʋr Ghana nwa ni. Dinɛ da yi 1957 nii, ba da anɛ Gold Coast.
Ghana da nyaŋi di ya'an ye ba kɛŋ FIFA World Cup ba yiiga daan bɛ 2006 yʋʋm la ni. Team la di  Africa Cup of Nations nɔɔr anaasi (1963, 1965, 1978, nɛ 1982), ka mɛn naae runners-up nɔɔr anu (1968, 1970, 1992, 2010, nɛ 2015). Ba mɛn di nya'an ye ba kɛŋ CHAN nɔɔr anaasi, ka naae runners-up nɔɔr ayi' mɛn (2009 nɛ 2014). 

## Di pin'ilʋg
19 August 1962 Accra Sports Stadium la nii, ba da di'e saam Real Madrid, bani yʋ'ʋr da buon Spanish champions sankan, European champions kʋdʋg nɛ intercontinental champions ka nwɛ' alira 3–3.
Charles Kumi Gyamfi da an kɔch 1961 yʋʋm la ni, ka nɔki ba di'e African Cup of Nations, bɛ 1963 nɛ 1965 ni. Black Stars paami ba nya'an diib la nɛ 13–2  yit Kenya nɛ' nya'aŋ ni. Ba da paae naae nwɛ'ɛb la bɛ 1968 nɛ 1970 ni, ka li nɛ 1–0 bɛ nwɛ'ɛb ayi' la ni, yit DR Congo bɛ 1968 nɛ Sudan 1970 yʋʋm la ni. Bani da mɔr paŋ la zug ka ba pʋdi ba ye "the Black Stars of Africa" dinɛ bɛ 1960s yʋʋm la ni.
Bani mɔr bɛog la ka ba paam ye Black Stars la, bani da pʋ nyaŋi paas nɔɔr atan' bɛ African Cup of Nations dinɛ bɛ 1970s ni la. 1980s pin'ilʋg nii, nɛ nwɛ'ɛdib titara wʋʋ Abedi Pele,  Black Stars di nya'an ka bas Libya bɛ 1982 African Cup of Nations naar nwɛ'ɛb dinɛ ka Libya da di'es saam la wʋsa la, Ghana da di ba nɔɔr anaasi nɛ ka lɛm an ba naar ti paae zina win. Si'elnam da lɛm diak, 1984 nwɛ'ɛb la nii, ba da yisi ba bɛ gurub zi'igʋn, ka pʋ nyaŋi paas 1986, 1988 nɛ 1990 yʋʋm la ni. 1992 nii, Black Stars da kɛŋ runners-up nɛ Ivory Coast bɛ penalty shootout dinɛ ka ba da nwɛ' alira, dinɛ ka nwɛ'ɛd wʋsa bani da bɛ pakin la da nwɛ' penati, dinɛ ka ba da dii ba nɛ 11-10. Black Stars da bɛnɛ gʋ'ʋgir ni, dinɛ ka African Footballer bɛ yʋʋm kanna, Abedi Pele ka ba da ye o kʋ nwɛ' bɛ naae nwɛ'ɛb la ni. 
 2000 saŋa laa, dabiemi da kpɛn' nwɛ'ɛdib la zug ka kɛ' ya ka mpnam nɛ zugdaan la da kpɛ'ɛs nu'ugi yɔ'ɔg suor ka  Abedi Pele nɛ Tony Yeboah yʋ'ʋn nwɛ'. 1990s nii, nɛ' tɔn'ɔn da pɛ'ɛs ka team la pʋ nyaŋi ziel teambani nan du'od la naa.  Ala zugɔ, Black Stars nwɛ'ɛdib bani da kɛŋ 2001 FIFA World Youth Championship naae la da li'eb "core" tis team la bɛ 2002 African Cup of Nations, ken ka sɔ' pʋ nyaŋidi ba 2005 yʋʋm la ni ka paasid naar nwɛ'ɛb  dinɛ bɛ 2006 FIFA World Cup la ni. Black Stars la da si'igi nyaŋid nɛ 2–0 liib nɛ champions Italy, ka di Czech Republic (2–0) nɛ United States (2–1). Nɛ' da tusi ba kɛŋ ka ba kpan' nɛ Brazil ka li nɛ 3–0.
Kɔch kpɛɛm Milovan Rajevac, Black Stars la da kɛŋi di'e 100% nya'an bɛ qualification campaign, ka di yi ba gurub la ni ka an yiiga African team na paasi bɛ 2010 FIFA World Cup la ni. Naar nwɛ'ɛb la nii, ba da digili banɛ Group D nɛ Germany, Serbia nɛ Australia, kɛŋ tuon pɛ'ɛs round of 16 dinɛ ka ba da kpan' nɛ United States, ka di 2–1 bɛ saŋa kani ka ba da paas  team kani ma'aa
Ghana Senior High School

**Ghana Senior High School** (Ghanasco) anɛ sakur kani pɛ'ɛs sekon sakil sakuya ka bɛ Tamale sʋ'ʋlʋm, Northern Region  Ghana nwa ni.

## Di pin'ilʋg
Ghanasco yʋ'ʋmɛŋir da anɛ Ghana koligi. Sakur la da pin'ilnɛ yʋʋm tusir, kɔbiswai nɛ pisyuobu (1960) la ni, yitnɛ  Ghana gɔmma kʋdʋg Kwame Nkrumah, ka di an Ghana Education Trust Schools. Di mɔrɛ sakur biis kanl wʋʋ 2,800. Dinɛ pɛ'ɛs sakur bɛda ayi pʋʋgʋn bɛ Northern region ka ti'el Tamale Senior High School (Tamasco). Yiiga sakur kpɛɛm da anɛ Kenneth Luther Purser, onɛ da an Jamaican nid.  Master Abu Kassim Tahidu onɛ yit Kwame Danso dinɛ bɛ Brong Ahafo region Ghana la da an yiiga sakur biis kpɛɛm.

## Di mɛnsir yɛla
Di kpɛmnan mɛnsir, diib dɔkʋdir, diib dɔpaalig/diema dɔɔg, maalʋg/ du'adib nɛ paanib La'asʋg dɔɔg, science dɔɔg, science labɔritiris anɛ yin ekɔnɔmis labɔritiri, mosque, Nkrumah yir, Gbewaa yir, Cabral/Gbanzaba yir, Dakpema nɛ purser yir wʋsa anɛ dab dɔɔd. Pʋ'ab dɔɔd la mɛn anɛ; indice 1, indice 2 yir, annex 1, annex 2 yir nɛ Lordina yir, pa'an kpɛɛm gbɛɛsir nɛ pa'anib gbɛɛsir. Ghanasco bɛʋg la anɛ tɛŋ dim la mɔri tʋm ka sieba anɛ Kukuo dim nɛ Ghana Senior High School sakur biis.

## Pa'an kpɛmnam kʋda

## Sakur biis banɛ an ninbɛda

* Abdulai Abanga
* Joseph Bawa Akamba
* Yakubu Alhassan
* Alhassan Andani
* Moses Asaga
* Dr. Ibrahim Mohammed Awal
* Hassan Ayariga
* Mahama Ayariga
* Kwame Ayew
* Nayon Bilijo
* Sulley Gariba
* Abdul-Samed Muhamed Gunu
* John Jinapor
* John Dramani Mahama
* Lordina Mahama
* Ibrahim Murtala Mohammed
* Abedi Pele
* Alhassan Suhuyini
* Prof Nafiu (Dean of Students- School of Allied Health Sciences, UDS)
## Gbanvɛɛnsa
Gifty Twum Ampofo

Ba da dua Gifty Twum-Ampofo nɛ Burnya nyaaŋ nwaris ayuobʋ la li dabisim pii nɛ yinne, yυυm tusir nɛ kɔbiswai nɛ pisyuobʋ nɛ ayɔpɔi la ni n bɛ Kukurantumi linɛ bɛ Ghana Eastern Region sυυlυm. Yυυm tusir nɛ kɔbiswai nɛ piswai nɛ ayɔpɔi la ni ka o da keŋ University of Cape Coast n naae ka die kasɛta gbaυŋ linɛ an BSc. in Biology la. Ani yaas ka o tɔlisi zamisi naae ka die kasɛta gbaυŋ linɛ an MBA in Strategic Management la yυυm tusa ayi nɛ pii nɛ nii la ni (2018). O da lɛn tɔlis University of Ghana n maal BSc yaas.

## O tυυma yɛla
Ampofo da anɛ Science tutor tυmtυm n bɛ Akosombo International Sakurin la ka naan kena an wadmaan la Onɛ mɛ da lɛn an zugdaan n tis Science Department ka lɛn an zugdaan gɔsid karim gaad taaba yɛla n bɛ  Volta River Authority tυυma la ni. Nannana onɛ an Minista kanɛ gɔsid gbaυŋ zamisυg lυgυr n kati waae Technical and Vocational Education Training la yɛla la kpɛɛm nyaandɔl.

## O pɔlitis nwɛ'ɛb yɛla
Burnya nyaaŋ nwaris atan la yυυm tusa ayi nɛ pii nɛ ayuobʋ ka o da yina nyia nɛ o tiraan Wabυg Naadɔɔg la ni n dii ani ka yυυn tieb ye o nyia Abuakwa North linɛ bɛ Ghana Eastern Region wadmaanib kυk la Joseph|Abuakwa North linɛ bɛ Ghana Eastern Region wadmaanib kυk la Joseph]] Boakye Danquah-Adu n da kpila la nyaaŋ. Joseph Boakye Danquah-Adu n da kpi ka ba ye ba vɔɔti gaŋ sɔ ka o die kυk ka ba vɔɔt ka Ampofo di Abuakwa North kυk la, o da mɔri vɔɔt kal 10,033 ka kɔbʋg pυυgin o da mɔri 89.60% ka ala mɛn ka Ghana Freedom Party nid Samuel Frimpong mɛ da mɔr vɔɔt kal 263 ka kɔbʋg pυυgin o da mɔri 2.35% ka United People's Party nid Isaac Kwarteng mɛn da mɔri vɔɔt kal 901 ka kɔbʋg pυυgin o da mɔri 8.05.

## Yυυm tusa ayi nɛ pii nɛ ayuobʋ vɔɔt la yɛla
Vɔɔt kanɛ da maal Yυυm tusa ayi nɛ pii nɛ ayuobʋ la, ka o di Abuakwa North wadmaanib kυk la. O da paam nɛ vɔɔt kal 17,838 ka kɔbʋg pυυgin o da mɔri 59.23%  ka ala mɛn ka Maasim Tiig Naadɔɔg nid Emmanuel Smith mɛ da mɔri vɔɔt kal 11,754 ka kɔbʋg pυυgin o da mɔri 39.03% ka onɛ mɛ da zien o nyari  ka o yʋ'ʋr buon Adjei Danquah Patrick la da mɔri vɔɔt kal 524 ka kɔbʋg pυυgin o da mɔri 1.74%.

## Yυυm tusa ayi nɛ pisi la vɔɔt la yɛla
Yυυm tusa ayi nɛ pisi la vɔɔt la ni yaas, ka o da lɛn di Abuakwa North wadmaanib kυk la nɛ vɔɔt bam 17,653  ka kɔbʋg pυυgin o da mɔri 53.2% ka ala ka Maasim Tiig Naadɔɔg nid Charles Yeboah Darko mɛn da paam 15,551  ka kɔbʋg pυυgin o da mɔri 46.8% vɔɔt.

## Kpɛɛm banɛ ni ka o paas
O paas kpɛɛm banɛ gɔsid Public Accounts yɛla la ni ka mɛ lɛn paas kpɛɛm banɛ gɔsid Foreign Affairs yɛla la ni.

## O vυm bɛllim yɛla
O anɛ puakɔɔnr  mɔr biis atan. O anɛ Kristo biig, Methodist karimbiig.

## Linɛ ka o maal
Burnya nwarig la yυυm tusa ayi nɛ pisi nɛ ayi' la ni ka o da tis nidib diib wυυ bam tusa tan nɛ kɔbisnu (35,000) n bɛ ba sυυlυm la ni.

## Gbanvɛɛnsa
Gizella Tetteh Agbotui

**Gizella Akushika Tetteh-Agbotui** anɛ Ghana pɔlitis nwɛɛd ka lɛn an onɛ bɔɔnd ya nwaasim ka ba mɛɛd ya. O da nya yʋʋm tusa ayi nɛ pisi Ghana gil vɔɔtʋg la Awutu Senya West sʋʋlim ka di.

## On siniŋ siem nɛ o sakur yɛla
Ba da dua Agbotui nɛ yʋʋm tusir kɔbiswai nɛ pisyɔpɔi la nwadis piinɛ yinne la danpistan daar (30 November 1970). O yinɛ Awutu Obrachire n bɛ Central Region, Ghana. O da maali o Bachelor's degree in Design nɛ Architecture, yʋʋm tusir, kɔbiswai nɛ nɛ piswai nɛ ayɔpɔi la ni (1997). O tɔlisi maali o Masters degree in Business Administration nɛ Marketing yʋʋm tusa ayi nɛ ayɔpɔi la (2007) ni. O lɛm mɔr PMP, Project Management kasɛtta gbaʋŋ yʋʋm tusa ayi nɛ anii (2008) la ni. O da lɛm paam International Airport Professional kasɛtta gbaʋŋ kanɛ tʋm Airport Management tʋʋma yʋʋm tusa ayi nɛ piinɛ ayɔpɔi (2017).

## Pɔlitis
Agbotui anɛ maasim tiig Naadɔɔg la, National Democratic Congress la nid.  Yʋʋm tusa ayin nɛ pisi, Nwadis piinɛ ayi (December 2020) la nii, ba da vɔɔti ti o ye o lieb Wadmaani tis Awutu Senya West Constituency dim. Vɔɔt la ntaaŋ o da paam vɔɔtnam tusa pistan nɛ ayi, kɔbisyɔpɔi nɛ anii, 32,708 dinɛ an pisnu nɛ yinne dual pisnu nɛ anii kɔbiga pʋʋgin (51.58%). Ba da gaŋ o ka bas George Andah onɛ an Wabʋg Naadɔɔg New Patriotic Party nid, Edith Mansah Dzonyrah onɛ an Ghana Union Movement nid nɛ Samuel Yawson onɛ an Anɔraʋg Naadɔɔg Conventions People's Party. Bama da paamnɛ vɔɔtnam tusa pisi nɛ awai, kɔbisnii nɛ pistan nɛ ayi 29,832, kɔbisyuobʋ nɛ pisyɔpɔi nɛ anii, 678 nɛ kɔbiga nɛ piswai nɛ atan, 193 yi banɛ da vɔɔt la wʋsa ni. Kɔbiga pʋʋgin ba da paamnɛ pisnaasi nɛ ayɔpɔi dual anu, 47.05%, yinne dual ayɔpɔi, 1.07% nɛ nɛɛm dual pistan, 0.30%.

**Laasbanɛ ni ka o tʋm**

Agbotui paas laaskanɛ gɔsid tʋʋma nɛ ya yɛla la, ka lɛm paas banɛ gɔsid tʋʋma tisib yɛla la.

## O tʋʋma yɛla
Mrs. Gizella Tetteh Agbotui sʋoe /an Principal Consultant tis Zella Architects, banɛ gɔsid ya mɛɛnb, Ghana kpɛla. O anɛ astute Consulting Architect ka mɔr mɔ nwɛnɛ yʋma pisi nɛ yinne baŋir, 21 years, ya mɛɛb lʋgʋr la ni; ka lɛn an International Airport Professional (IAP) nɛ onɛ mɔr Project Management Professional (PMP) kasɛtta gbaʋŋ.

## O tʋʋmsʋma
Yʋʋm tusa ayi nɛ pisi nɛ yinne la, 2021, o da yɔya ka ba maal daba atan laasʋgʋ tis dɔribanam nɛ punpun baadib kɔbis yi, 200 banɛ pʋ mɔr kasɛtta gbanaa zamis ka paam kasɛtta gbana, ka ba da pʋdi di ye GTA Licensing Project.

## Piinbanɛ ka o die
Yʋʋm tusa ayi nɛ pisi nɛ yinne, 2021, ba da tis o piini nɛ sʋŋir on zabid pʋab yɛla Gaana la, ban da maan Under 30 Women Awards la.

## Gbanvɛɛnsa
Gióng Festival

**Gióng Festival** (Vietnamese: Hội Gióng) anɛ buudi malima dinɛ ka nidib bɛdigʋ maani di yʋʋm wʋsa zi'is bɛdigʋ bɛ Hanoi ye ba tiɛɛn  ka girimi ba yatita'ar, Thánh Gióng, dinɛ ka ba mi' ye o da gʋri tɛŋ la yi ba dataas tɛŋ sieba ni. Di da anɛ UNESCO da pɛ'ɛs Giong Festival tis Intangible Cultural Heritage pʋʋgʋn.

## Gbanvɛɛnsa
Glosa

**Glosa** mɔr nwaasim kɔnɔb kɔnɔb bɛdegʋ: Di ziesim anɛ giŋa ka dɔlisid gbin gbanar yɛla. Di anɛ buudi pianakanɛ pʋ mɔr piananwiisɛ, pianabanɛ paan daʋ nɛ pʋa yɛla, bɛɛ zanbin banɛ bakid. Glosa mɔr suoya bɛdegʋ paan babʋg, saŋa, buosa, nɛ banɛ kpɛlim. Nwɛnɛ Chinese nɛ Malay, banɛ mɔr pianukʋ paan pʋtɛnɛr yinne wʋsa, amaa ka pʋ mɔr pianaanwiisɛ. Pianad biela nyaŋi dɔl pianad wɛlisʋg suor.

Glosa mɔr nwaasim kɔnɔb kɔnɔb bɛdegʋ:
* Di ziesim anɛ giŋa ka dɔlisid gbin gbanar yɛla. Di anɛ buudi pianakanɛ pʋ mɔr piananwiisɛ, pianabanɛ paan daʋ nɛ pʋa yɛla, bɛɛ zanbin banɛ bakid. Glosa mɔr suoya bɛdegʋ paan babʋg, saŋa, buosa, nɛ banɛ kpɛlim. Nwɛnɛ Chinese nɛ Malay, banɛ mɔr pianukʋ paan pʋtɛnɛr yinne wʋsa, amaa ka pʋ mɔr pianaanwiisɛ. Pianad biela nyaŋi dɔl pianad wɛlisʋg suor.
* Glosa pianad nam dɔlisnɛ Latin nɛ Greek ka di nya bɛ European buudi pianadnam la kpɛɛm ni; dɔl science, naasaasɔɔng, nɛ tima yɛla, pianabama kpɛnɛd buudi pianad wʋsa. Laan nɛ pianad wɛlisʋg suor bɛdegʋ bɛ la, di mɔr pianad dɔlisʋg suor ka di bɛ pianad tusir yinne nɛ tusa ayi tɛnsuk saŋa pamm ni.
* Di buolʋg anɛ naana ka an giŋa, ka di sɔb an wʋʋ ban buoni di siem.
* Dinɛ gaad wʋsa anɛ ye, Glosa anɛ akpanbzan. Bɔzugɔ di ka sɔ buudi pianadɛ, di bɛnɛ tis sɔ wʋsa ka pʋ mɔr fufum bɛɛ ɛndug ye buudsia bɛɛ teŋ buudi sieba sʋ'oe di gati ba taaba. Di nyaar bɛnɛ Latin nɛ Greek pianadnamin, ka ba bɛdegʋ pʋn widig hali ka nidib mɔri pianad tɛɛns bɛdegʋ pʋʋgin.
Godfrey Tangu Bayon

**Godfrey Tangu Bayon** anɛ Ghana Pɔlitis nwɛ'ɛd  ka an wadmaan n paas wadmaanib yir linɛ paas ayɔpɔi la ni Ghana Republic linɛ paas anaasi la n tis Wa East linɛ bɛ Upper West Region la, onɛ Wabʋg Na'adɔɔg nid ba da du'a o nɛ yʋʋma 1956 la ni.

## Vʋm pin'ilʋg  nɛ sakur yɛla
Ba da du'a nɛ Bayon nwadis atan' la daba atan' la ni yʋʋm 1956. O Yinɛ Ducie, tempʋʋg linɛ bɛ Upper West Ghana Sʋ'ʋlʋm la.O da tʋmnɛ an pa'an ka nyaan kpɛn' Pɔlitis tʋʋma  ni yʋʋm 2001 la ni. O da paamɛ o A level kasɛta gbaʋŋ n bɛ Gbewa Training College la ni yʋʋm 1982.  O mɛ da lɛn keŋ Institute of Adult Education.  N bɛ Wa yʋʋm 1973.

## Tʋʋma yɛla
Tʋʋma Bayon tʋmnɛ an pa'an n bɛ Ghana gbaʋŋ zamisʋg lʋgʋr la ni lin da yi yʋʋm 1977 ti paae yʋʋm 2000.Onɛ da an Sakʋr zug daan n tis Ducia primary sakur la O tʋʋma anɛ pa'an tʋʋma.

## Pɔlitis nwɛ'ɛb yɛla
Bayon anɛ Wabʋg Na'adɔɔg nid. Onɛ da an D.C.E lin da yi yʋʋm 2001 nɛ yʋʋm 2005. Ba da gaŋ o ye o an minista kanɛ gɔsid suoya yɛla la gɔmina John Kufour win la lin da yi yʋʋm 2007 ti paae yʋʋm 2008. o da anɛ wadmaan tis Wa East sʋ'ʋlʋm la wadmaanib yir linɛ paas anaasi, anu, nɛ ayɔpɔi la Ghana Republic linɛ paas anaasi la. 

## Yʋʋm 2004 vɔɔt la yɛla
Ba da vɔɔt ka Bayon di wadmaanib kʋk la tis Waz East sʋ'ʋlʋm yʋʋm 2004 vɔɔt la ni. O da bɛ kʋk la zug n paas wadmaanib yir linɛ paas anaasi  Ghana Republic linɛ paas anaasi la. O da paam nɛ vɔɔt kal 10947 n yi vɔɔt kanl wʋsa linɛ da 21307 la. ka Albert Solomon Bawah Sulley onɛ da an PNC nid, nɛ Saliah Issaku Aljaji onɛ an Ma'asim Tiig nid la da la'asi nyi'ad ka o di ka basi ba. Ba wʋsa vɔɔt nam da anɛ 1085, nɛ 9275 n yi vɔɔt la wʋsa ni. Kɔbiga pʋʋginɛ ba da mɔri 5.1%, nɛ 43.5% n yi vɔɔt kanl wusa ni.

## O vʋm bɛllim
Bayon anɛ Kristo biig, o anɛ Baptist Karimbiig ka di pu'a mɔr biis ayi'. 

## Gbanvɛɛnsa
Gomoa West Constituency

Gomoa west anɛ constituency nam la yinne bɛ Ghana wadmaanib yin la. Francis kojo Arthur an constituency la wadmaan. Ba da vɔɔt gaŋ o nɛ maasim naadɔɔg la ni ka o di vɔɔt la nɛ vɔɔt kal 3,474 n lieb wadmaan la. O da die kʋk la yinɛ Joe Kingsley  Hackman onɛ da an wabʋg naadɔɔg nid ka da zien tis teŋ la bɛ wadmaanib yir linɛ paas anaasi la ni.
Godfred Seidu Jasaw

**Godfred Seidu Jasaw** (14 March 1977) anɛ Gaana pɔlitiks nwɛɛd ka an Wadmaani zien Maasim tiig Naadɔɔg, National Democratic Congress la ni. O anɛ Wadmaani tis Wa East constituency n bɛ Upper West Region sʋʋlim, Ghana la.

## On siniŋ siem nɛ o sakur yɛla
Ba da dua Jasaw nɛ Jeriyi Atini daari, yʋʋm tusir, kɔbiswai nɛ pisyɔpɔi nɛ ayɔpɔi Nwadsa atan la dabpiinɛ anaasi la daar (Monday, 14 March 1977). O mɔr  PHD (Sustainability science) yʋʋm tusa ayi nɛ piinɛ ayuobʋ la ni (2016), nɛ BSc (Agricultural Economics) yʋʋm tusa ayi nɛ anu la ni (2005). 

## Pɔlitiks
Ba da vɔɔt Jasaw ye o lieb Wadmaani tis Wa East constituency la nɛ yʋʋm tusa ayi nɛ pisi (2020) vɔɔtʋg la ni. O da paam vɔɔt tusa piinɛ ayuobʋ, kɔbisyi nɛ pisnu nɛ awai (16, 259) dinɛ an pisnu nɛ awai dual piswai nɛ awai (59.99%).

## Mɛŋ bɛllim
Jasaw anɛ mɔr. 

## Gbanvɛɛnsa
Godfred Yeboah Dame

**Godfred Yeboah Dame** (Ba da dua o nɛ yʋma kobuswai nɛ pisyɔpoi nɛ awai la ni nwadisa ayuobu la ni dabisa anu daar (5 June 1979). O anɛ wada sɔb ka lɛm an politician. O anɛ NPP nid yinni. Attorney General yaa da kai, oni bɛ, ka da lɛm an Minister of Justice mɛn. Onɛ yun an Attorney General yʋʋs.

## O biilimin nɛ o sakur yɛla.
Dodfred Yeboah Dame yitnɛ Bono region. Ba da dʋa o nɛ yʋma kɔbuswai nɛ pisyɔpoi nɛ awai la ni nwadisa ayʋɔbu la ni dabisa anu daar (5 June 1979). O da keŋɛ Adisadel College linɛ bɛ Cape Coast Central region la yʋma kɔbuswai nɛ pisnii nɛ awai la nii kim paae yʋma kɔbuswai nɛ piswai nɛ ayuobu (1989 - 1996). On da naae anina la ka keŋ University of Ghana maali o wada zamisug yʋma tusa ayi nɛ yʋʋm yinni la ni (2001). On naaɛ anina la ka tɔlisi keŋ Ghana School of Law yʋn diɛ o gbaʋŋwɔk wada zamisʋg ni ka ba da buol o wada dim laasug ni yʋma tusa ayi nɛ yʋma atan la ni (2003).  da tʋmnɛ private legal practitioner biela ka yaan laasu omɛŋ nɛ politics.

## Pɔlitis
Dame anɛ NPP paati la nid. Yʋma tusa ayi ne piinɛyuobu la ni(2017) ka President Akufo Addo da gaŋu ye Attorney General yaa da kai, onɛ bɛ, ka da lem an Minister of Justice mɛn. Yʋma tusa ayi nɛ pisinɛ ayi la yiiga nwadig la dabis pisinɛ yinni daar(21 January 2021) NPP da di naam yʋma tusa ayi nɛ pisi (2020) na,am ganŋirin la,  ba  da yʋn dʋʋsʋ o ka o  kilim Attorney General nɛ Minister of Justice nyɔdʋgGloria Akuffo nɔba zug.

## O Mɛŋ bɛllim
Dame pʋa yuuri an Dr. Joycelyn Akosua Assimeng Dame, ka an paediatric infectious disease duata. Ba mɔri biisa ayi.      O  anɛ kristo nid.

## Gbanvɛɛnsa
Habib Iddrisu

**Habib Iddrisu** anɛ Gaana pɔlitiks nwɛɛd ka paas Wabʋg Naadɔɔg la ni, New Patriotic Party (NPP). O anɛ Wadmaani tis Tolon Constituency bɛ Northern Region, Ghana la sʋʋlim dim.

## Tʋʋma
Iddrisu anɛ Deputy Executive Secretary tis Ghana Free Zones Authority gɔsid Tema sʋʋlim la.

## Pɔlitiks
Yʋʋm tusa ayi nɛ piinɛ ayuobʋ (2016) Wadmaanib vɔɔtʋgin la, Iddrisu da zienɛ Sagnarigu Constituency sʋʋlim nya nɛ Alhassan Bashir Fuseini onɛ an Maasim tiig Naadɔɔg  (NDC) nd la ka pʋ dii nɛ vɔɔt tusa ayɔpɔi, kɔbisnii nɛ pisnii nɛ anii (7,888)  dinɛ an pisi dual ayɔpɔi kɔbiga pʋʋgin (20.7%) ka Fuseini paam tusa pisi nɛ ayuobʋ, kɔbisnii nɛ piswai nɛ anii (26,898) dinɛ an pisyɔpɔi dual ayɔpɔi (70.7%).

On da tiebidi gur yʋʋm tusa ayi nɛ pisi (202)0 vɔɔtʋg la, Iddrisu nɛ o Naadɔɔg ninsieba da nya onɛ na zien nya Tolon Constituency kʋk la. Yʋʋm tusa ayi nɛ pisi Nwadisa ayuobʋ la ni (June 2020)  o da diya ka bas Wahab Wumbei Suhuyini onɛ da an Wadmaani tis Tolon Constituency nɔɔra ayi ka da kpɛn Wadmaanib yin la hali yʋʋm tusa ayi nɛ piinɛ atan la (2013). O da paam vɔɔt kɔbistan nɛ pistan nɛ anii (338) ka onɛ da zini kʋk la zug la paam kɔbiga nɛ pisyuobʋ nɛ anaasi (164) ka nidiba atan banɛ kpɛlim la vɔɔt wʋsa kal an pistan nɛ ayi (32). 

Ba da vɔɔt Iddrisu ye an Wadmaani tis Tolon sʋʋlim yʋʋm tusa ayi nɛ pisi Nwadis piinɛ ayi (2020 December) Wadmaanib vɔtʋg la ni. Ba da yina yɛl ye onɛ di ka di yinɛ on paam vɔɔt tusa pistan nɛ yinne, kɔbisnaasi nɛ pisi nɛ awai (31,429) dinɛ an pisnu nɛ anii dual pistan nɛ ayɔpɔi kɔbiga pʋʋgin la (58.37%) ka onɛ tial o la, Yussif Adam onɛ an Maasim tiig Naadɔɔg, National Democratic Congress nid la paam tusa pisi nɛ ayi,kɔbiga nɛ pisnaasi nɛ anu (22,145) dinɛ an pisnaasi nɛ yinne dual piinɛ atan (41.13%).

## Gbanvɛɛnsa
Habib Saad

**Habib Saad** anɛ Ghana pɔlitis nwɛɛd ka da an wadmaani paas Seventh Parliament of the Fourth Republic of Ghana tis Bortianor-Ngleshie-Amanfro Constituency bɛ Greater Accra Region sʋʋlim la wabʋg naadɔɔg, nɔba zug.

## On pinil siem yɛla
Ba da dua o nɛ yʋʋm tusir nɛ kɔbiswai nɛ pisyuobʋ nɛ anii nwadis piiga la dabpiiga daar (sawa'ar nwadig 10, 1968), Antoakrom, bɛ Ashanti Region la. O da anɛ wadmaani paas Seventh Parliament of the Fourth Republic of Ghana.

## Gbaʋŋ zamisʋg yɛla
O da maalnɛ Bachelor of Arts bɛ India's Techno Global University. Din yi yʋʋm tusa ayi' (2000) la ni, Habib Saad da anɛ managing director tis Go Enterprise.

## Gbanvɛɛnsa
Hachinohe Sansha Festival

**Hachinohe Sansha Taisai** (八戸三社大祭) anɛ Japanese maʋŋ kanɛ ka ba maan nwadisa ayɔpɔi la dabpistan nɛ yinne daar keŋ paae nwadisa anii la daba anaasi daar Hachinohe, Aomori Prefecture, bɛ Japan. Di malima la dɛlimnɛ Shinto teŋgbana atan la: Ogami (霊神社), Shinra (新羅神社), nɛ Shinmei (神明宮) teŋgbana. Ba mɔr procession kanɛ mɔr float nam pisi nɛ ayɔpɔi nɛ *mikoshi* nam atan ka ba mɛ ziidi li dɔl pala la zug. Labakʋda paal ye di yuugi nwɛnɛ yʋma kɔbisyi nɛ piswai nɛ awai ka yʋʋm tusa ayi nɛ anaasi (2004) la ni, ka ba da zaŋi li paas Important Intangible Folk Cultural Property ni.

Nwadisa anii la daba ayi daar wʋsa Chojasan Shinra Shrine maan yʋʋm-yʋʋm malʋŋ kanɛ an Kiba Dakyuu (騎馬打球) laasʋg. Di anɛ malʋŋkanɛ yʋʋri an Kagami-style *dakyu* an siem la ka ba maani li Hachinohe maaa, Yamagata Prefecture, nɛ Imperial Household Agency.

## Gɔsim nɛ mɛn
Malima banɛ bɛ Aomori Prefecture

Laabanɛ bɛ Important Intangible Folk Cultural Properties

Important Intangible Cultural Properties of Japan

Dakyu

## Gbanvɛɛnsa
Gushiegu Constituency

Gushiegi anɛ constituency nam la yinne bɛ Ghana wadmaanib yir la ni. Ba vɔɔdit gaŋir wadmaan ka o zie tisid teŋ la bɛ wadmaanib yin la dɔllisid vɔɔt

pʋʋgin. Li bɛnɛ Northern Region Ghana sʋʋlʋm nwa ni.

## wadmaanib

## yʋma kɔnɔb-kɔnɔb vɔɔdʋg yɛla

## Ghana yʋʋm 2020 vɔɔt titaar la yɛla: Gushegu

## Ghana yʋʋm 2016 vɔɔt titaar la yɛla: Gushegu

## Gbanvɛɛnsa
https://www.ghanaweb.com/GhanaHomePage/ghanaelection2020/elections.constituency.results.php?mode=parliamentary&ID=170
https://web.archive.org/web/20231115011255/https://www.ghanaweb.com/GhanaHomePage/ghanaelection2016/elections.constituency.results.php?mode=parliamentary&ID=205
Gwollu

Tempʋʋg la mɔr zinivɛnlla bɛdegʋ nwɛnɛ Ghana zugraan kʋdʋg Dr. Hilla Limann yaaʋg, kɔnba zinig nɛ zaŋguom kanɛ da guud sankpanasnam. Ba da mɛ zaŋguom lanɛ 19th century la ni ka di da gilig Gwollu Koro Limann ye di guu ba ka banɛ daad/ gbanad sankpananasnam da nyaŋi kpɛn sʋʋlim la nii.

## Gbanvɛɛnsa
Hamidu Aguri

**Alhaji** **Hamidu** **Aguri**  anɛ Bawkzua dɔɔg nidi an kusaa buudi  bɛ Bawku sʋʋlim la.

## O du'am yɛla
Ba dua o nɛ yʋʋm tusir yinne, kɔbʋs wai nɛ pisi nɛ ayɔpɔi la, nwadis atan la daba ayɔpɔi  (07/03/1927) la ni. O duadib da anɛ Apaami Azong Aguur, Bawkzua nid (o saam), ka o ma mɛ da an Aram Ayuma yit Kutanga.

## O tʋʋma yɛla
Alhaji Hamidu Aguri da liɛb dau la, o da tʋm nɛ pɔɔgin tʋʋma yʋʋma bɛdigʋ nɛ o saam da an kpaad la. Ka lin nyaaŋ ko zamis nuug tʋʋma yʋʋn da an carpenter tʋm kpaab tʋʋma.O da mɔr nimua nɛ tʋʋma la. Ka on da pɛsigi o mɛŋi tisi o tʋʋma la sʋm yɛla la zugɔɔ, li da dʋʋs o, ka o yʋʋn da ti an ban banɛ tʋm kpaab tʋʋma kusaʋŋ sʋʋlim la wʋsa kpɛɛm Gold Coast saŋa la. Kwame Nkrumah da kilimi ti zugraan (president) la, onɛ da sʋoe sakuya nɛ sibiti paala banɛ ka ba da mɛɛd kusaʋŋ sʋʋlim la kpaab. 

## On tʋm zin' sieba
Sukuya banɛ ko da kpa la sieba anɛ: Bawku Senior High School, sukuya nɛ sibiti nam banɛ bɛ Garu, Pusiga,Tiesi Zangbeyiri, Zaari, Zebilla, Widnaaba, Binaba, Kusanaaba, Ghantongo, Kokoode, Sebunde, Galaka, Garu council among others. O mɛn da lɛn tʋm nɛ Action Aid Ghana, o da anɛ banɛ kpaad la kpɛɛm. Yʋʋm tusa ayi nɛ anii la ni ko da yi tʋʋma la ni kul yin ye o vʋʋs.

## O yikpɛn'ɛb yɛla
O mɔr nɛ puaba ayuobʋ (6), nɛ biis pisnu nɛ ayi (52).

## Gbamvɛɛnsa
Hamile

**Hamile** anɛ tembili bɛ Jirapa/Lambussie district, district kanɛ bɛ lalli Ya-datiʋŋ tuon tis Upper West Region sʋʋlim, Ghana Ya-datiʋŋ baba, yaad nɛ Burkina Faso titɔdig. 

## Suoya yɛla
Yʋʋm tusa aayi nɛ ayɔpɔi nwadisa ayɔpɔi la ni, ba da tis tʋʋma ye bam aal ziriga suori keŋ Hamile teŋin. Suoratitaar yi Wa keŋ Hamile ka di waalim na an 88.5 km.

## Mɛɛb
Hamile Border Post 

Hamile Truck Park

## Gbanvɛɛnsa
Hakata Gion Yamakasa Festival

**Hakata Gion Yamakasa** (博多祇園山笠) anɛ Japanɛse festival malʋŋ kanɛ maani pinil nwadisa ayɔpɔi la yiiga dabisiri keŋ paae dabisa piiga nɛ anu daar (1st to 15th of July) bɛ Hakata, Fukuoka. Malima la laas nɛ Kushida Jinja. Malʋŋ la nyɛ yuur nɛ li Kakiyama, linɛ tɛbisim an wʋʋ ton yinne ka ba ziidi li giligidi ba tempʋʋg la. Malʋŋ la pinili tʋʋg yʋma Kɔbis yɔpɔi nɛ pisyɔpɔi (770), ka yʋʋm wʋsa, nidib tusa piiga ken laasʋg nwa ni. Ba da siak ye li paas Important Intangible Folk Cultural Property dinɛ bɛ Japan la yʋʋm tusir, Kɔbis wai nɛ pisyɔpɔi nɛ awai (1979). Vuud kanɛ bɛ Yamakasa malʋŋ ni la, Ministry of the Environment ɛɛnti gaŋi li yi 100 Soundscapes of Japan.

## Giligir
Ba kennɛ giligid malʋŋ, ka ba buon Yamakasa, laasug nam la anɛ ayi. Kakiyama laasug la an bʋmbil, ka ba zɔti giligid tempʋʋgin la, amaa Kazariyama zienɛ babir yinne, ka ba nɔk laadi mɛ ka li waami paae 13 metres ka li paal nɛ Japanɛse malʋŋ. Pinilig la, Kakiyama nɛ Kazariyama da anɛ yinne, ka nidib bɛdegʋ kenni giligid tempʋʋgin la. Amaa Yamakasa da pʋdʋg nɛ yʋʋm tusir, Kɔbis nii nɛ piswai nɛ anii (1898) sankanɛ ka bugum nwiis linɛ be Hakata da ke ka ba ku nyaŋi zi Yamakasa kanɛ waam la gilig tempʋʋsin la.

## Hakata district nam
Hakata, da mɔri li mɛŋ tempuug, ka yuun laas nɛ Fukuoka yuum tusir, Kɔbis nii nɛ pisyɔpɔi nɛ ayuobu (1876). Malima la ɛɛnti bɛnɛ Hakata teŋin.

Hakata da pʋdʋgnɛ district nam ayɔpɔi, onɛ da pʋdʋg la an Toyotomi Hideyoshi 1586/1587. Districts nwa sieba tiak yʋda nɛ titɔndis zinis kɔnɔb-kɔnɔb, amaa ba nye ba mɛŋ ka ba anɛ Districts ayɔpɔi la nɔɔ. Ban da pʋdʋg la nyaaŋ la, ban na zi Yamakasa yi ba mɛŋ districts ni la da yuun anɛ nyaab. Nannanna, malʋŋ kanɛ an Oiyama la, yʋʋn anɛ zɔɔs ka districts la nyaad.

Districts nam la anɛ Higashi-nagare, Nakasu-nagare, Nishi-nagare, Chiyo-nagare, Ebisu-nagare, Doi-nagare nɛ Daikoku-nagare.

## Gɔsim nɛ mɛn
Matsuri

Gion Matsuri

List of Important Intangible Folk Cultural Properties

Important Intangible Cultural Properties of Japan

100 Soundscapes of Japan

## Gbanvɛɛnsa
Hamza Adam

**Hamza Adam** (dʋanɛ 30 October 1975) anɛ Ghana pɔlitiks nwɛɛd ka paas Maasim tiig Naadɔɔg, National Democratic Congress nid. O anɛ Wadmaani tis Kumbungu Constituency bɛ Northern Region.

## On siniŋ siem nɛ o sakur yɛla
Ba da dʋa Adam nɛ yʋʋm tusir, kɔbiswai nɛ pisyɔpɔi nɛ anu Nwadis piiga la dabpistan daar (October 30, 1975). O mɔr PhD in Rural Livelihoods, MPhil in Agricultural Extension, nɛ BSc in Agriculture Technology.

## Tʋʋma
Adam da anɛ paan (lecturer) ka an Head of Department University for Development Studies.

## Pɔlitiks
Yʋʋm tusa ayi nɛ pisi (2tusa pisi nɛ anaasi020) Wadmaanib vɔɔtʋg la ni, Adam paam vɔɔt , kɔbisyi nɛ pisyɔpɔi nɛ anii (24,278) ka di Kumbungu Constituency kʋk la.

## Mɛŋ bɛlim
O anɛ Mɔr.

## Gbanvɛɛnsa
Haruna Iddrisu

**Haruna Iddrisu:** (Ba da du'a o nɛ 8 September 1970 ) O anɛ Ghana nid ka an Lɔya nɛ Politiks nid onɛ an MP Ghana tis Tamar teŋ la. O anɛ onɛ an NDC dim la kpeem Ghana Parliament lin yi Yʋʋmpaal Nwadig la yʋʋm tusa ayi' nɛ piinɛ ayopɔi.

## Vʋm Bɛlim nɛ Sakur ken
Haruna Iddrisu du'a nɛ Yʋʋm tusa piinɛ awai nɛ pisyɔpɔi (1970) la ni Tamar teŋin, Ghana. O da si'iŋ o sakur Kulikuli sakurin la. Iddrisu di'e zamisʋgʋ yi University of Ghana yʋʋm tusir nɛ kɔbiswai nɛ piswai na atan' nɛ yʋʋm tusir nɛ kɔbiswai nɛ piswai nɛ ayopɔi zin'ikanɛ  ka o paam B.A. (Hons) Sociology ni. O da anɛ onɛ mukidi zamisid sakurbil politiks yɛla ka da an sakur bibis La'asʋg kpeem o gbauŋ zamisʋg naar yʋʋŋ la. Iddrisu mɛ lɛn da anɛ Lɔya ka an Ghana Bar La'asʋg la nid hali yʋʋm 2002.

## Politiks Tʋʋma
O Sakur bibis La'asʋg kpɛuŋ yʋma bɛdegʋ sakurin la nya'aŋ laa, o da keŋ tuonnɛ lieb politiks nwɛ'ɛd ka lieb NDC Na'akim nɛ Pu'asada tuongad 2002 la ni. O da zanl kpɛuŋ kan la nɛ yʋma anii.

### O Parliament Bɛlim
O da zi'en MP yʋʋm 2004 la ni Parliament vɔɔtʋg Saŋkanɛ ka ba da nyɔ'ɔg Tamar zin'ig yinne teŋ. Iddrisu da anɛ Ranking member tisid parliamentary select Committee Pian'ad pʋʋgin ka lɛn da an NDC Parliament dim la pian'a-pian'ad.

O da lɛm paam Parliament kʋk la 2008 Parliament vɔɔtʋg saŋa. 2012 ya'asɛɛ, o da lɛm paam kʋk la.

La'an nɛ Ma'asim tiig NDC president la da pʋ di na'am laa, on da paam NDC na'am la 2016 ka ba da gaŋ o ka o an NDC Parliament dim la kpeem.

Haruna Iddrisu yʋʋm 2020 laa, o da tis piini linɛ an sibiti dɔɔg Duunyin teŋkpɛŋ Northern Region Ghana sʋ'ʋlim laafi yɛla teŋkpɛŋ kan la.

#### O Minista Teŋiŋ la
O da zanl kpɛuŋ kɔn'ɔb-kɔn'ɔb, wʋʋ Communication minista Atta Mills nɛ Mahama nam Gɔmina na'am saŋa ka lɛm da an Trade minista 2013 nɛ 2014. Ba da gaŋ o ka o an minista tis Employment nɛ Labour Relation  President Mahama saŋa la 2014.

## Mɛŋ Vʋm
O mɔr pu'a ka mɛ pʋ'ʋsid mɔɔm Pʋ'ʋsʋm. O mɔr biis atan' ka yit Tamale linɛ bɛ Northern Ghana.

## Gbanvɛɛnsa
Haruna Seidu

**Haruna Seidu** anɛ Ghana pɔlitis nwɛɛd ka an Wadmaani tis Wenchi constituency bɛ Bono region sʋʋlim, Ghana. 

## On siniŋ siem nɛ o sakur yɛla
Ba da dua Haruna nɛ yʋʋm tusir, kɔbiswai nɛ pisyɔpɔi nɛ anaasi, Nwadisa ayi la daba anaasi la daar (4 February 1974). O yinɛ Wenchi bɛ Bono region, Ghana la. O da maali o Master's in Business Administration in Marketing nɛ yʋʋma tusa ayi nɛ piinɛ anu (2015) la ni. 

## O tʋʋma yɛla
Haruna da anɛ Marketing and Administrative Manager tis Lamini Investment Ghana Limited. O da lɛn anɛ kpaad yaas

## Pɔlitis tʋʋma
Haruna paasnɛ Maasim tiig Naadɔɔg (NDC) la ni ka an Wadmaani, MP tis Wenchi Constituency. O da di kʋk la nɛ vɔɔtnam tusa pisi nɛ ayuobʋ nɛ pisyuobʋ nɛ anii (26,068) dinɛ an pisnu nɛ yinne dual yinne kɔbiga pʋʋgin (51.1%) ka Wabʋg Naadɔɔg nid la, George Yaw Gyan-Baffuor da paam vɔɔtnam tusa pisi nɛ atan, kɔbiga nɛ ayi (23,102) dinɛ an pisnaasi nɛ anu dual atan kɔbiga pʋʋgin (45.3%)

## Laasbanɛ ni ka o tʋm
Haruna paas laaskanɛ gɔsid gɔmena ligidiisim suor (Special Budget Committee). 

## Mɛŋ bɛllim
Haruna anɛ mɔr

## O tʋʋmsʋma
Yʋʋm tusa ayi nɛ pisi nɛ ayi yʋʋmpaal Nwadig la (January 2022), o da nɔk pɔnɔr keeke paala pistan nɛ ayuobʋ (36) tis tadimnam (PWDs) banɛ bɛ Wenchi Municipal la. 

## Gbanvɛɛnsa
Haruna Yakubu

**Haruna Yakubu** (Ba da dua o nɛ yʋʋm tusir, kɔbiswai nɛ pisnu nɛ nu nwadis piiga la dabpisi nɛ naasi daar, 24 October 1955) ka o an Vice-Chancellor tis University for Development Studies.

## O sakur yɛla
O da maali o Master of Science degree in Physics and Mathematics nɛ yʋʋm tusir yinne, kɔbiswai nɛ pisnii nɛ naasi la ni (1984) ka tɔlisi maali o Doctor of Philosophy degree in Semiconductor Physics yʋʋm tusir yinne, kɔbiswai nɛ piswai nɛ yi la ni (1992), ayi la wʋsa o da maalnɛ Moldova State University, Kishinev, Moldova, USSR.

## Tʋʋma
O tʋʋm kʋda anɛ Pro-Vice Chancellor tis University of Cape Coast, Chairman of the Governing Council tis Centre for Renewable Energy Studies (CRES), executive member tis Ghana Solar Energy Society, fellow – Council tis Advancement and Support for Education-UK, Associate Member – International Centre for Theoretical Physics (ICTP), and Member – Governing Council tis Foundation for Security and Development in Africa (FOSOA).

## Gbanvɛɛnsa